Arvid Hanssen

Arvid Hanssen () var ein norsk forfattar frå Senja, og statsstipendiat frå 1993. Hanssen var fødd i Vika i Lenvik.

Hanssen var ein folkekjær diktar som blant anna fekk fleire av dikta sine tonesette av Tove Karoline Knutsen, og for eksempel Kom sommarvind blei ein retteleg slager. 

I tillegg til dikt skreiv han mange barnebøker med handlinga lagt til nordnorske miljø, på 70-talet kom dei ut på Norsk Barneblads forlag, seinare på J.W. Cappelens forlag. Den første vaksenromanen hans kom i 1981, Søsken på Guds jord. Romanen blei filmatisert av Laila Mikkelsen i 1983 med Anneli Drecker i ei hovudrolle. 

Hanssen brann for å betre kåra til dei svakaste i samfunnet, særleg dei psykisk utviklingshemma, og det kjem tydeleg fram i fleire av bøkene hans, blant anna i romantriologien Søsken på Guds jord, Håpet har sterke hender og Englebrød. Bøkene hans har blitt omsette til dansk, svensk og samisk.  

Arvid Hanssen nytta nynorsk i alle barnebøkene sine, mens romanane er skrivne på bokmål. Dikt- og visesamlingane er skrivne på dialekt. Han fekk Nynorsk barnelitteraturpris for dei to bøkene Kaldt hav og Den store båra, og Språklig samlings litteraturpris i 1989. 

Arvid Hanssen var statsstipendiat frå 1993. 

Lenvik kommune har kalla ein plass opp etter forfattaren, Arvid Hanssens plass. Han ligg utanfor Lenvik kulturhus på Finnsnes. Her er det reist ei byste av Hanssen.

Nordavindshagen, eller Arvid Hanssen-huset, som det også blir kalla, ligg i tettstaden Brøstadbotn i Dyrøy kommune. Nordavindshagen blei opna av kommunal- og distriktsminister Åslaug Haga under Dyrøyseminaret i oktober 2006 . Nordavindshagen huser blant anna Arvid Hanssens dokumentasjonssenter.

Hausten 2007 kom biografien Arvid Hanssen. En biografi om min far (Cappelen forlag), skrive av sonen Arne Ivar Hanssen.

Prisar og utmerkingar
1975: Kultur- og kyrkjedepartementets litteraturpris for barne- og ungdomslitteratur, for Den vonde vinteren
1977: Melsom-prisen
1978: Nynorsk barnelitteraturpris for Kaldt hav
1978: Kultur- og kyrkjedepartementets litteraturpris for barne- og ungdomslitteratur, for Kaldt hav
1980: Nynorsk barnelitteraturpris for Den store båra
1981: Blix-prisen
1982: Prøysenprisen (saman med Tove Karoline Knutsen)
1984: Fritt Ords honnør
1985: Cappelenprisen
1985: Petter Dass-medaljen for sin forfattarskap med dikt på dialekt
1985: Troms fylkeskommunes kulturpris
1989: Språklig samlings litteraturpris
1991: Nominert til Nordisk Råds litteraturpris for romanen Fader Armod
1994: Tekstforfatterfondets ærespris

Verk

Barnebøker
1972 Han Johannes og eg (Norsk Barneblads forlag, Larvik)
1973 Kampen om Veslevågen (Norsk Barneblads forlag, Larvik)
1975 Den vonde vinteren : forteljing frå Nord-Noreg i 1930-åra (Norsk Barneblads forlag, Larvik)
1976 Randi til rors (Norsk Barneblads forlag, Larvik)
1977 Langt nord i verda (Norsk Barneblads forlag, Larvik)
1977 Året har mange dagar (Norsk Barneblads forlag, Larvik)
1978 Kaldt hav (Norsk Barneblads forlag, Larvik)
1979 For ein ferietur! (Norsk Barneblads forlag, Larvik)
1980 Den store båra, ungdomsroman (Cappelen, Oslo)
1983 Busserull-tider (Cappelen, Oslo)
1986 Topphuve-tider (Cappelen, Oslo)
1988 Jente-tider (Cappelen, Oslo)
1993 Trollmøte : tankebitar her og no (Cappelen, Oslo)

Diktsamlingar
1977 I nordavindshagen (Rune forlag, Trondheim)
1977 Vise i støa (Cappelen, Oslo)
1978 Godt at gråmåsen song (Cappelen, Oslo)
1979 Åresang (Cappelen, Oslo)
1980 Støveldains (Cappelen, Oslo)
1983 Slipesteinstankar (Cappelen, Oslo)
1993 Sandkornjubel (Cappelen, Oslo)

Visesamlingar
1982 Nordavindsvalsen og andre viser,  melodiar ved Tove Karoline Knutsen, illustrert av Karl Erik Harr (Cappelen, Oslo)
1992 Kom sommarvind : viser og dikt (Cappelen, Oslo)

Romanar
1981 Søsken på Guds jord (Cappelen, Oslo)
1984 Håpet har sterke hender (Cappelen, Oslo)
1985 Englebrød (Cappelen, Oslo)
1987 Frontene (Cappelen, Oslo)
1989 Kjærestebåten (Cappelen, Oslo)
1990 Fader armod (Cappelen, Oslo)
1991 Det svarte skjæret (Cappelen, Oslo)
1992 Skipperens vilje (Cappelen, Oslo)
1993 Ubåtnetter (Cappelen, Oslo)

Novellesamlingar og anna
1988 Ho Nætta på hylla : og andre stubba (Cappelen, Oslo)
1990 Småkarer under frostmåne skriven i lag med Arthur Arntzen (Cappelen, Oslo)

Lokalhistoriske bøker og skrifter
1968 Troms Innland Rutebil 50 år
1973 Finnsnes og handelen
1975 Samvirke på Finnsnes
1979 Lenvik kirke 100 år
1988 Troms Ungdomsfylkings historie

Musikkinnspelingar
1981 Nordavindsvalsen, saman med Per Chr. Hansen
1982 Blå kveill, saman med Tove Karoline Knutsen
1992 Tenn lampa, saman med Tove Karoline Knutsen

Andre innspelingar med Arvid Hanssen 

 1979  Nordnorsk Visegruppe: Hei løsti 
 1980  Tove Karoline Knutsen: Blå kveill 
 1980  Kolibri: La elva leve! 
 1980  Kari Bremnes, Ola Bremnes & Stiftelsen: Folk i husan 
 1980  Folque: Fredløs
 1980  Medvind: Medvind
 1981  Stiftelsen: Stiftelsens fristelser
 1981  Ervaco Nord A/S: Vi é glá i Nord-Norge
 1981  Plateselskapet Draugen: Draugen vise og rockefestival '80 
 1981 Home's Musikk: Nord-norsk visepop 
 1983 Ketil Vea: Jiedna for orkester/Godt at grå-måsen song
 1984 Tove Karoline Knutsen: Veintetid (1984)
 1985 Jan Høiland: My Songs 
 1992  Tove Karoline Knutsen: Tenn lampa
 1994 Sverre Kjelsberg: Drømmen e fri 
 1995 Dag Kajander: Sanger fra Lofoten
 1998  Bergen Nord Kammerkor: Slørblå junikveld 
 1998  Ultima Thule: A Cappella
 2000  Onøy/Lurøy sangkor: Folket som leve her nord
 2000 Kari, Ola & Lars Bremnes: Soløye 
 2004 Andreas Friis Jørgensen: Berøringer 
 2006 Onøy/Lurøy sangkor: Åresang 
 2006 Bjørnar Spydevold: Kom sommervind 
 2006 Bodø-oktetten: Vuggesang i vintertid 
 2007 Dag Kajander: Nordlandssang 
 2008 Bjarne Brøndbo, Ole Edvard Antonsen & Luftforsvarets musikkorps: Sommer i lufta 
 2009 Helene Bøksle: Morild 
 2009 Kai Larsen: Møt meg på kaia... 
 2010 Ultima Thule: Trolldom 
 2011 Tore Johansen: Nord 
 2011 Håkon Renanger: Trubaduren 
 2012 Lise & Roy-Frode Løvland: Trollmøte 
 2012 Vokal Nord: Mannu 
 2013 Blått & Rått: Mona 
 2013 Moddi: Grønt lauv i snyen 
 2013 Blått & Rått: Stifinner 
 2013 Moddi: Kæm va du? 
 2015 Anneli Drecker: Rocks & Straws 
 2016 MAI/Universal Music: MAI 1973–1983 
 2017 Anneli Drecker: Revelation For Personal Use 
 2017 Dag Kajander: Dag Kajander synger Arvid Hanssen 
 2017 Trine Strand: Sommar

Bakgrunnsstoff 

 Arvid Hanssens minnestiftelse
 Digitaliserte bøker av Hanssen hos Nasjonalbiblioteket.

Norske forfattarar
Folk frå Lenvik
Statsstipendiatar
Mottakarar av Fritt Ords honnør
Vinnarar av Melsom-prisen
Nordnorske målfolk
Vinnarar av Blixprisen
Vinnarar av Nynorsk barnelitteraturpris
Vinnarar av Cappelenprisen
Vinnarar av Prøysenprisen